text: Sådan er det nye sygehus blevet til
  24 november 2016 kl. 11.01
  Seks år efter første spadestik blev det nye akutsygehus i Kolding i dag officielt indviet. 
  Sygehuset er sygehus for 300.000 borgere i den nordlige del af regionen. Det vil være her, borgerne køres hen efter store uheld, pludselig sygdom og andre akutte ting.
  Sygehuset har været i fuld drift i hele byggeperioden. Byggeriet er lavet i flere etaper. I forløbet er der foretaget over 100 flytninger – både internt og afdelinger fra andre sygehuse, som siden september er flyttet til Kolding.
  Første etape var et nyt Mor-Barn Center. Det indviede kronprinsesse Mary i marts 2012.
  Sidste år blev den nye akutfunktion indført. Akut-modtagelsen sikrer, at speciallæger på otte-ni specialer kan tage imod patienterne døgnet rundt.
  I september blev den nye sengebygning, som er skabt oven på receptionen, taget i brug. Her er fem etager med sengeafdelinger.
  - Der har været et helt unikt samarbejde mellem afdelingerne på sygehuset for at komme i mål med byggeriet og de over 100 flytninger og rokader, som det har medført, siger sygehusdirektør på Sygehus Lillebælt, Dorthe Crüger.
  Hun noterer, at sygehuset har været i fuld drift i hele byggeperioden. Og også torsdag modtages og behandles patienter, mens kronprinsen klipper snoren…
  Hele byggeriet ventes færdigt næste år.
  
  Fakta om byggeriet
  Akutsygehuset i Kolding bliver centrum for 300.000 borgeres pludseligt opståede skader og sygdomme. Det er hér, borgerne bliver bragt hen, når ambulancerne eller lægehelikopterne rykker ud, og tingene skal gå stærkt. 33.561 m2 nyt byggeri herunder en ny sengebygning ovenpå den eksisterende hospitalsbygning27.965 m2 af det eksisterende hospital ombyggesDer bliver 211 sengepladser i den nye sengebygning - de fleste af dem på enestuerSengebygningen lever op til byggereglementets energikrav for 2020 bl.a. på grund af isoleringen og solceller på taget.Der er blevet etableret et nyt parkeringsområde med plads til ca. 450 bilerVed det nye parkeringsområde er der etableret en helikopterlandingspladsDet nye P-hus, der ligger tæt på den nye hovedindgang har plads til 420 biler(Kilde. Region  Syddanmark)
  
  